ফুলবাড়ীয়া রেলস্টেশন তখন মুহাজির আর মুহাজিরে পূর্ণ হয়ে থাকত। আমরা মুসলিম লীগ কর্মীরা এই সব অসহায় বনি আদমকে আশ্রয় দেয়ার জন্য উঠে পড়ে লাগলাম। ঢাকার প্রায় প্রত্যেকটা স্কুল তখন রিকুইজিশন করা হল এদের আশ্রয় দেবার জন্য। বিভিন্ন পরিত্যক্ত হিন্দু বাড়িতেও তাদের জন্য জায়গা করা হল। আমরা রাস্তায় রাস্তায় ঘুরে এদের জন্য চাঁদা তুলতাম। খাবারের ব্যবস্থা করতাম। আমার উপর নাজিমুদ্দীন সাহেবের নির্দেশ ছিল রিফিউজী ক্যাম্পগুলো তত্ত্বাবধান করার।